ནམ་རྒྱུན་མ་ཡར་གྱིས་ང་ལ་ལྟ་བའི་མིག་མདངས་ཀྱི་ཁྲོད་ནས་ཀྱང་ངས་ཁོ་མོས་སྐད་ཆ་ཅི་ཞིག་བཤད་འདོད་པའི་ནང་དོན་རྟོགས་ཐུབ།ཁོ་མོས་ངག་ཧ་ཅང་འཇམ་པོས་ཁྱོད་ཀྱིས་ང་ལ་ཨ་མ་ཞེས་བོས་ན་ཅི་མ་རུང་ཞེས་བཤད་པ་རེད།ངའི་ཨ་ཕ་དང་ཨ་མ་གཉིས་ལ་བྱིས་པ་ང་གཅིག་པུ་མ་གཏོགས་མེད་ལ་ཨ་ཕ་དང་མ་ཡར་གཉིས་ལའང་བྱིས་པ་ང་གཅིག་པུ་མ་གཏོགས་མེད་པ་རེད།དེ་བས་བྱིས་པ་མེད་པའི་མ་ཡར་གྱིས་ངས་ཁོ་མོར་ཨ་མ་ཞེས་འབོད་པར་དེ་འདྲའི་རེ་བ་བྱེད་པ་རེད་ལ།ནམ་རྒྱུན་དགོང་མོ་ཨ་ཕ་དང་མ་ཡར་དང་ངེད་གསུམ་པོ་ལྷན་དུ་སྡོད་དུས་ཀྱང་མི་རེ་རེའི་བར་ཐག་གྱང་རེས་བཅད་ཡོད་པ་ལྟ་བུའི་སྣང་བ་དེ་ཤར་ཡོང་བ་རེད།